Elxan İbrahimov

Elxan Paşa oğlu İbrahimov () — Azərbaycan Silahlı Qüvvələrinin general-mayoru, İkinci Qarabağ müharibəsinin iştirakçısı.

 Həyatı 
1976–1986-cı illərdə Bakı şəhəri 167 nömrəli orta məktəbə təhsil alıb və məktəbi fərqlənmə ilə (medalla) bitirib.

1986-cı ildə "N. Nərimanov" adına Azərbaycan Dövlət Tibb İnstitutuna daxil olub və 1992-ci ildə həmin İnstitutu müalicə işi ixtisası üzrə bitirib.

Ona 15.08.2022-ci il tarixdə "Azərbaycan Respublikasının Müharibə veteranı" adı verilmiş, müvafiq vəsiqə təqdim edilmişdir.

Ailəlidir, 3 övladı var.

 Fəaliyyəti 

 Xüsusi və hərbi xidmət 
Elxan İbrahimova 15.11.2000-ci ildə tibb xidməti leytenantı hərbi rütbəsi verilməklə o, 16.09.2003-cü il tarixədək Azərbaycan Respublikası Daxili İşlər Nazirliyinin Tibb İdarəsinin 1 saylı Poliklinikasında xidmətə başlayıb.

2003–2013-cü illərdə Azərbaycan Respublikası Daxili Qoşunlarının Baş İdarəsinin Hərbi-həkim Komissiyasının sədri, 06.12.2013-cü il tarixdən 12.03.2020-ci il tarixədək Tibb Baş İdarəsi rəisinin müavini – Müdafiə Nazirliyinin Mərkəzi Hərbi Həkim Komissiyasının rəisi (komissiyanın sədri), 12.03.2020-ci il tarixdə Müdafiə Nazirliyi Tibb Baş İdarəsi rəisinin müavini vəzifələrində xidmət edib.

Azərbaycan Respublikası Prezidentinin 09.04.2021-ci il tarixli 2568 nömrəli Sərəncamı ilə "tibb xidməti general-mayoru" ali hərbi rütbəsi verilmişdir.

10.06.2020-ci il tarixdən 26.02.2021-ci il tarixədək İkinci Qarabağ müharibəsində Tibb Baş İdarəsinin rəisi kimi xəstə və yaralıların vaxtında təxliyəsi və ilkin tibbi yardımın təşkilində Ordunun tibb xidmətinə rəhbərlik edib.

Azərbaycan Respublikası Prezidentinin 27.07.2023-cü il tarixli 3992 nömrəli Sərəncamı ilə tibb xidməti general-mayoru Elxan Paşa oğlu İbrahimov Azərbaycan Respublikası Müdafiə Nazirliyi Tibb İdarəsi rəisinin müavini vəzifəsindən azad edilərək, hərbi geyim formasını daşımaq hüququ verilməklə, Azərbaycan Respublikasının Silahlı Qüvvələrində həqiqi hərbi xidmətdən istefaya buraxılmışdır.

 Təltifləri 

 Azərbaycan Respublikasının Prezidenti tərəfindən verilmiş təltiflər 
 Azərbaycan Respublikası Prezidentinin 09.03.2011-ci il tarixli 1387 nömrəli Sərəncamı ilə "Hərbi xidmətlərə görə" medalı;
 Azərbaycan Respublikası Prezidentinin 24.07.2015-ci il tarixli 1291 nömrəli Sərəncamı ilə "Əməkdar həkim" fəxri adı;
 Azərbaycan Respublikası Prezidentinin 15.12.2020-ci il tarixli 2348 nömrəli Sərəncamı ilə 3-cü dərəcəli "Vətənə xidmətə görə" ordeni.

 Azərbaycan Respublikasının Daxili İşlər Nazirliyi tərəfindən verilmiş təltiflər 
 Azərbaycan Respublikası Prezidentinin adından daxili işlər nazirinin 07.03.2005-ci il tarixli Əmri ilə "Hərbi xidmətdə fərqlənməyə görə" 3-cü dərəcəli medalı;
 daxili işlər nazirinin 29.06.2011-ci il tarixli Əmri ilə "Qüsursuz xidmətə görə" 3-cü dərəcəli medalı;
 daxili işlər nazirinin 05.11.2013-cü il tarixli Əmri ilə "Azərbaycan Respublikası Silahlı Qüvvələrinin 95 illiyi (1918–2013)" yubiley medalı.

 Azərbaycan Respublikasının Müdafiə Nazirliyi tərəfindən verilmiş təltiflər 
 müdafiə nazirinin 25.06.2016-cı il tarixli Əmri ilə "Qüsursuz xidmətə görə" 2-ci dərəcəli medalı;
 müdafiə nazirinin 26.06.2016-cı il tarixli Əmri ilə "Hərbi xidmətdə fərqlənməyə görə" 2-ci dərəcəli medalı;
 müdafiə nazirinin 26.06.2018-ci il tarixli Əmri ilə "Hərbi xidmətdə fərqlənməyə görə" 1-ci dərəcəli medalı;
 müdafiə nazirinin 26.06.2018-ci il tarixli Əmri ilə "Azərbaycan Ordusunun 100 illiyi (1918–2018)" yubiley medalı;
 müdafiə nazirinin 26.06.2021-ci il tarixli Əmri ilə "Qüsursuz xidmətə görə" 1-ci dərəcəli medalı;
 müdafiə nazirli tərəfindən 2021-ci ildə "İnsan hüquqları üzrə müvəkkil (Ombudsman) Aparatı və Müdafiə Nazirliyi arasında səmərəli əməkdaşlığa görə" Fəxri Fərman.

 İstinadlar 

Kateqoriya:Azərbaycan hərbçiləri
Kateqoriya:Azərbaycanlı hərbçilər
Kateqoriya:Azərbaycan generalları
Kateqoriya:Azərbaycanlı generallar
Kateqoriya:Azərbaycan Silahlı Qüvvələrinin general-mayorları
Kateqoriya:Azərbaycan tərəfindən İkinci Qarabağ müharibəsi iştirakçıları